ประจาน
เมื่อเร็วๆ นี้ เห็นข่าวรัฐบาลจีน ออกมาตรการประจานลูกหนี้ ด้วยการติดประกาศรายชื่อในที่สาธารณะให้ได้รับความอับอาย โดยเฉพาะขึ้นจอภาพในสถานีรถไฟฟ้าใต้ดิน ทั้งชื่อ นามสกุล และรูป เพื่อดัดหลังลูกหนี้เพราะที่ผ่านมายืนยันปฏิเสธการชำระหนี้ และยังก่อเหตุทำร้ายร่างกายเจ้าพนักงานยึดทรัพย์ และผู้พิพากษา
21 ก.ค. 2559

เมื่อเร็วๆ นี้ เห็นข่าวรัฐบาลจีน ออกมาตรการประจานลูกหนี้ ด้วยการติดประกาศรายชื่อในที่สาธารณะให้ได้รับความอับอาย โดยเฉพาะขึ้นจอภาพในสถานีรถไฟฟ้าใต้ดิน ทั้งชื่อ นามสกุล และรูป เพื่อดัดหลังลูกหนี้เพราะที่ผ่านมายืนยันปฏิเสธการชำระหนี้ และยังก่อเหตุทำร้ายร่างกายเจ้าพนักงานยึดทรัพย์ และผู้พิพากษา 
ทั้งนี้ รัฐบาลจีนเคยใช้มาตราการประจานลูกหนี้ เริ่มบังคับใช้ตั้งแต่เดือน ต.ค. 2556 ล่าสุดก็นำกลับมาใช้อีกครั้ง โดยให้ประกาศรายชื่อลูกหนี้อย่างเป็นทางการ ส่งผลให้ศาลประชาชนกลางประจำท้องถิ่นต่างๆ สามารถใช้ข้อมูลดังกล่าว ที่เป็นข้อมูลส่วนบุคคลเปิดเผยให้กับธนาคาร บริการสาธารณะ สายการบิน รวมถึงผู้ให้บริการรถไฟได้รับทราบ เพื่อไม่ให้ลูกหนี้เหล่านี้ใช้บริการ หรือสามารถกู้ยืมเงินจากสถาบันการเงินใดๆ ได้อีก ซึ่งพอออกมาตรการไปปั๊บ ก็มีลูกหนี้มาชำระหนี้ทันทีกว่า 20% 
สำหรับไทย มี พ.ร.บ.ทวงถามหนี้ ซึ่งหากเจ้าหนี้ประจานให้ลูกหนี้อับอายหรือเปิดเผยข้อมูลลูกหนี้ให้คนอื่นทราบมีโทษทั้งจำและปรับนะคะ